Diari Oficial de la Generalitat Valenciana


Sumari del DOGV 6883, del 17-10-2012 (2012/9514)

ORDE 30/2012, d'11 d'octubre, de la Conselleria de Turisme, Cultura i Esport, per la qual es modifica el termini de presentació de la documentació justificativa establit en l'Orde 8/2012, de 23 d'abril, de la Conselleria de Turisme, Cultura i Esport, per la qual es convoquen ajudes econòmiques destinades a ajuntaments i mancomunitats de municipis que realitzen activitats de promoció de l'ús del valencià durant l'any 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6883

Data del DOGV
:   17-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9514


Data del document
:   11-10-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 30/2012, d'11 d'octubre, de la Conselleria de Turisme, Cultura i Esport, per la qual es modifica el termini de presentació de la documentació justificativa establit en l'Orde 8/2012, de 23 d'abril, de la Conselleria de Turisme, Cultura i Esport, per la qual es convoquen ajudes econòmiques destinades a ajuntaments i mancomunitats de municipis que realitzen activitats de promoció de l'ús del valencià durant l'any 2012. [2012/9514]  
La base onze de l'Orde 8/2012, de 23 d'abril, de la Conselleria de Turisme, Cultura i Esport, per la qual es convoquen ajudes econòmiques destinades a ajuntaments i mancomunitats de municipis que realitzen activitats de promoció de l'ús del valencià durant l'any 2012 (DOCV núm. 6765 de 02.05.2012), establix que el termini de presentació de la documentació justificativa de la realització de l'activitat subvencionada finalitza el 18 d'octubre de 2012.  
Atés que, per raons de caràcter administratiu, s'endarrerirà la resolució de concessió de les subvencions fins al mes d'octubre, i que el termini establit per a presentar la documentació justificativa de les activitats subvencionades estava previst per al mateix mes, s'ha considerat convenient ampliar el dit termini per a no perjudicar els interessats.  
  
Atés que la modificació es produïx abans de finalitzar el termini de la realització de l'activitat i que no perjudica drets de tercers.  
De conformitat amb el que establix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
De conformitat amb el que s'establix en els articles 17.3.l i 22.2.a de la Llei 38/2003, de 17 de novembre, General de Subvencions, i en l'article 64 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
En virtut de les facultats que em conferix l'article 28 de la Llei 5/1983, de 30 de desembre, del Consell; vista la proposta de la directora general de Patrimoni Cultural de 10 d'octubre de 2012, i de conformitat amb esta,   
  
ORDENE  
Únic  
Modificar el paràgraf primer de la base onze de l'annex I de l'Orde 8/2012, de 23 d'abril, de la Conselleria de Turisme, Cultura i Esport, per la qual es convoquen ajudes econòmiques destinades a ajuntaments i mancomunitats de municipis que realitzen activitats de promoció de l'ús del valencià durant l'any 2012 (DOCV núm. 6765 de 02.05.2012), que queda redactat com seguix:  
«El termini de presentació de la documentació justificativa acabarà el 9 de novembre de 2012. Si la justificació no es presenta en este termini, s'entendrà que es renuncia a l'ajuda i que la subvenció queda sense efecte».  
  
DISPOSICIÓ FINAL  
  
Única  
Esta orde produirà efectes l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra este acte, que posa fi a la via administrativa, es pot recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera de Turisme, Cultura i Esport, en el termini d'un mes a comptar de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.  
  
València, 11 d'octubre de 2012  
  
La consellera de Turisme, Cultura i Esport,  
LOLA JOHNSON SASTRE